એક નોન-સ્ટીક તવો ગેસ ઉપર ગરમ થાય એટલે 1 ટી.સ્પૂન તેલ નાખીને ટીશ્યૂ અથવા અડધા કાપેલા કાંદાથી તેલ આખા તવામાં ચોપડી દો. એક ધારવાળી વાટકીમાં 1 ચમચા જેટલું ખીરૂં લો. અને તવામાં ગોળ ધાર પાડતાં જઈ પૂડલાના આકારમાં રેડી દો. (અથવા દાળ માટેની કળછીમાં ખીરૂં લઈ તવામાં રેડો). 5 મિનિટ બાદ ચેક કરી જુઓ. નીચેથી પૂડલો ગોલ્ડન બ્રાઉન શેકાય જાય અને ઉપરની બાજુએથી થવા આવે એટલે એની ઉપર ¼ ટી.સ્પૂન તેલ રેડી દો. પૂડલાને ઉથલાવીને ફરીથી ગોલ્ડન બ્રાઉન થવા દો. અને પૂડલો શેકાઈ જાય એટલે હળવેથી ઉતારીને થાળીમાં ગોઠવી લો.